मोदी सरकार का कार्यकाल सिर्फ मोदी का नहीं है। यह मोदी के लिए न्यूज़ एंकरों का भी कार्यकाल है। उनके मुद्दे इसी थीम और थ्योरी के नेशनल सिलेबस पर आधारित होते हैं। ऐसा लगता है कि उनके पास सरकार का ब्रीफ ही नहीं बल्कि पोर्टफोलियो भी है। थीम और थ्योरी का पोर्टफोलियो। कभी मंदिर है तो कश्मीर है तो कभी तीन तलाक है। ऐसे थीम से बचिए। एक सीमा से ज़्यादा जब बहस हो तो सावधान हो जाइये। याद रखिए हफ्तों आपके मुल्क के चैनलों पर पदमावति फिल्म को लेकर बहस चली है। उसका आधा भी नौकरी के सवाल पर नहीं होता है।